ISW: Trupele rusești se concentrează în apropiere de granița cu Ucraina, în regiunea Belgorod
Trupele rusești concentrează un număr nespecificat de soldați în vestul regiunii Belgorod, în apropiere de granița cu Ucraina, probabil pentru a atrage forțele ucrainene în zonă și a pregăti operațiuni ofensive de extindere a capului de pod rusesc în zonele de frontieră, scrie Institutul American pentru Studiul Războiului, potrivit raportului zilnic publicat de think-tank-ul american, scrie BBC.
Duminică, președintele ucrainean Vladimir Zelenski a declarat că trupele rusești se pregătesc pentru noi acțiuni ofensive și concentrează un grup în apropierea graniței ucrainene, la 90 de kilometri nord-vest de Harkov.
Zelenski, aparent, avea în vedere districtul Graivoron-Borisovka-Proletarski din vestul regiunii Belgorod, scriu experții. ISW a analizat imaginile din satelit din zonă, care sugerează că forțele rusești și-au intensificat activitatea în ultimele săptămâni.
Nivelul actual de concentrare rămâne neclar, dar purtătorul de cuvânt al Serviciului ucrainean al Poliției de Frontieră de Stat, Andrei Demcenko, a declarat în 26 mai că trupele ruse ar putea lansa operațiuni ofensive în regiunea Sumi sau în regiunea Harkov, care se învecinează cu regiunea Sumi, pentru a “întinde” frontul forțelor ucrainene de-a lungul frontierei.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank